ইউরেনিয়াম মার্বেল : ২০১১ সালের সেরা প্রযুক্তিপণ্য হিসেবে নির্বাচিত হয়েছে মার্বেল। তবে সাধারণ কোনো মার্বেল নয়। এটি হচ্ছে ‘ইউরেনিয়াম মার্বেল’। এর বৈশিষ্ট্য হলো এ মার্বেলে ইউরেনিয়াম অক্সাইড আছে। এর ফলে রাতের অন্ধকার কিংবা আল্ট্রাভায়োলেট রশ্মিতে এ মার্বেলগুলো উজ্জ্বল আলো ছড়ায়। এ মার্বেল তৈরি করেছে যুক্তরাষ্ট্রের ফ্লুরোসেন্ট বাতি নির্মাতা ‘ব্ল্যাক লাইট ওয়ার্ল্ড’। অল্পমাত্রার ইউরেনিয়াম ব্যবহৃত হলেও এ মার্বেলগুলো নিরাপদ বলেই মত দিয়েছেন নির্মাতা প্রতিষ্ঠান এবং বিশেষজ্ঞরা। ব্ল্যাক লাইট ওয়ার্ল্ড থ্রি প্যাক ইউরেনিয়াম মার্বেল বিক্রি করছে প্রায় ১০ ডলারে।